Toveruus
1. Toveruus punalippuumme piirretty on;
 se meidän on veljeystunnus.
 Se on nälkäisen leipä ja työttömän työ,
 valo tiellämme silloin kun saartaa yö.
 On vaa’assa aikojen vastaisten
 meidän tahtomme painava punnus,
 kun rinnassa joukkomme orjuutetun
 taas leimahtaa toveruus.

 2. Toveruusside sielumme yhdistää;
 me turvaamme siihen, – ei miekkaan.
 Tule, ystävä, luottaen lippumme luo!
 Ase aatteen vain sullekin voiton tuo.
 Lyö oikeus valheen ja vääryyden!
 Tämä uskomme ei valu hiekkaan,
 joka askelta pienimmän, suurimman,
 kun johdattaa toveruus.

Emil Lindahl.

Emil Lindahl